De nordjyske kommuner er blevet en del af samarbejdet Den Digitale Hotline, hvor borgerne kan få hjælp til digital selvbetjening. På den måde kan borgerne få hjælp til digital selvbetjening både på hverdage, aftener og i weekender. Den Digitale Hotline bruges allerede i 19 midtjyske kommuner, og der har man haft så stor succes, at man nu udvider til de nordjyske kommuner. En af de kommuner, der er blevet udvidet til, er Jammerbugt Kommune - På tværs af kommunerne har vi alle et stort fokus på de digitale muligheder, og vi vil gerne gøre det så let som muligt for borgerne at bruge digital selvbetjening. Derfor har vi sammen etableret en fælles hotline, hvor borgerne kan ringe og få vejledning de fleste dage og aftener om ugen, siger Birgitte Guldberg, chef for borgerservice i Jammerbugt Kommune. Fra d. 25. marts kan Jammerbugt Kommunes borgere ringe til Den Digitale Hotline på tlf. 70 20 00 00, hvis de har problemer med en digital selvbetjeningsløsning på enten kommunens hjemmeside eller på borger.dk. - Mange borgere foretrækker at bruge selvbetjening om aftenen eller i weekenden, når de har fri fra arbejde eller uddannelse. Og derfor skal vi selvfølgelig også tilbyde hjælp uden for kommunernes normale åbningstid. Det får vi mulighed for med dette samarbejde, siger Birgitte Guldberg. Den Digitale Hotline er med til at hjælpe kommunerne med at opfylde regeringens mål, om at fra 2015 skal 80 procent af kommunikationen mellem borgere og det offentlige foregår digitalt. Medarbejdere fra 30 kommuner bemander Den Digitale Hotline. En borger i Nordjylland kan godt få fat i en medarbejder fra en midtjysk kommune, når de ringer til Den Digitale Hotline, men det vil ikke gøre nogen forskel på den hjælp som medarbejderen kan give borgeren, da alle medarbejdere er uddannet til at kunne hjælpe på tværs af kommunerne. Den Digitale Hotline er åben mandag-torsdag kl. 9-21, fredag kl. 9-17 og søndag kl. 17-21.
Nu kan borgerne i Nordjylland få hjælp til digital selvbetjening på hverdage, aftener og i weekenden. De nordjyske kommuner er gået med i samarbejdet Den Digitale Hotline.